iraklixyz/georgian-wikipedia-cleaned huggingface dataset:
ბულგარეთის იმპერია

ბულგარეთის იმპერია (, ბალგარსკო ცარსტვო) — შუა საუკუნეების ევროპაში ბულგარეთის როგორც იმპერიის როლი განისაზღვრება მის მიერ ბიზანტიის იმპერიასთან აღმოსავლეთში პირველობისთვის გაწეული პაექრობის გამო. ბულგარეთის იმპერია არსებობდა ორ სხვადასხვა პერიოდში: - და - საუკუნებბში. ორივე ბულგარული იმპერია განიხილება როგორც ერთი სახელმწიფო, რომელმაც შეძლო ბიზანტიისგან განთავისუფლება და საკუთარ ტერიტორიებზე მმართველობის აღდგენა.

ბულგარეთის პირველი იმპერია
ბულგარეთის პირველი იმპერია ჩამოყალიბდა დუნაის ქვედა წელის როგორც ჩრდილო ასევე სამხრეთ სანაპიროზე და არსებობდა 681-1018 წლებში. მან თავის ტერიტორიულ და კულტურული განვითარების წერტილს საუკუნეში მიაღწია. ბულგარეთი ხანგრძლივი ომის შემდეგ ბიზანტიის იმპერიამ 1018 წელს დაიმორჩილა.

ბულგარეთის მეორე იმპერია
1185 წელს, ბიზანტიის წინააღმდეგ ბულგარელი დიდებულების ასენის და პეტერის წარმატებული აჯანყების შემდეგ შეიქმნა ბულგარეთის მეორე იმპერია და იარსება საუკუნეში ოსმალების მიერ ბალკანეთის დაპყრობამდე.

რუკები
ეჭვი (2008 წლის ფილმი)

ეჭვი — 2008 წლის ამერიკული დრამატული ფილმი. რეჟისორი და სცენარის ავტორია ჯონ პატრიკ შენლი. ფილმი დაფუძნებულია შენლისვე პიესაზე, რომელიც პულიცერის პრემიის ლაურეატია. ფილმის სამსახიობო ანსამბლის შესრულებამ კრიტიკოსთა მოწონება დაიმსახურა და ოთხივე მთავარი მსახიობი ნომინირებული იყო ოსკარის 81-ე დაჯილდოებაზე.

როლებში
მერილ სტრიპი - და ელოიზა ბუვიე
ფილიპ სეიმურ ჰოფმანი - მამა ბრენდან ფლინი
ემი ადამსი - და ჯეიმსი
ვაიოლა დეივისი - მისის მილერი
ადილე სულთანი

ადილე სულთანი (დ. 23 მაისი, 1826 — გ. 12 თებერვალი, 1899) — ოსმალეთის სულთნის მაჰმუდ -ის და ზერნიგარ სულთნის ქალიშვილი. პოეტი.

ბიოგრაფია
ადილე სულთანი დაიბადა სტამბუში. ადილე სულთანმა დედა 6 წლის ასაკში დაკარგა. ის აღზარდა ჰაჯიე ფერთევნიჰალ ნევფიდან კადინ ეფენდიმ. ადილე სულთანმა მიიღო კარგი განათლება და ბავშვობიდან დაინტერესებული იყო ხელოვნებით.

1845 წელს ადილე სულთანი დაქორწინდა მეჰმედ ალი-ფაშაზე, რომელიც ადილეს ძმის, აბდულმეჯიდ -ის მმართველობის დროს დიდი ვეზირი იყო. წყვილს ეყოლათ სამი შვილი, რომლებიც მალევე გარდაიცვალნენ. 1868 წელს ადილეს ქმარი გარდაიცვალა. მალევე გარდაიცვალა ადილეს ქალიშვილი ჰაირიე ჰანიმ სულთანი. ამის შემდეგ სულთნმა თავის თავი მიუძღვნა ქველმოქმედებას და ხელოვნებას.

ადილე სულთანი გარდაიცვალა 1899 წელს სტამბოლში 72 წლის ასაკში.
ადგილები გულში

„ადგილები გულში“ — 1984 წლის ამერიკული დრამატული ფილმი.

სიუჟეტი
მოქმედება ვითარდება დიდი დეპრესიის დროინდელ ტეხასში, ერთ-ერთ ფერმაში. ედნა სპელდინგი მოულოდნელად დაქვრივდება და ორი პატარა ბავშვით მარტო დარჩება. მას გადასახდელი აქვს ბანკის ვალები, კონკურენცია უნდა გაუწიოს ადგილობრივ მსხვილ მეწარმეებს, რომლებსაც წვრილი ფერმერების განადგურება სურთ. ედნას ფერმას სტიქიური უბედურებაც დაატყდება თავს. მას მხოლოდ აფროამერიკელი მოსამსახურე მოუზი და ბრმა მისტერ ვილი ეხმარება.

როლებში
სალი ფილდი - ედნა სპელდინგი
დენი გლოვერი - მოუზი
ლინდზი კრაუზე - მარგარეტ ლომაქსი
ედ ჰარისი - უეინ ლომაქსი
ჯონ მალკოვიჩი - მისტერ ვილი
ლეინ სმიტი - ალბერტ დენბი
ემი მედიგენი - ვაიოლა კელსი
ტერი ო'კუინი - ბადი კელსი

ჯილდოები
ოსკარი
საუკეთესო მსახიობი ქალი: სალი ფილდი
საუკეთესო ორიგინალური სცენარი: რობერტ ბენტონი

ოქროს გლობუსი
საუკეთესო მსახიობი ქალი დრამაში: სალი ფილდი

ბერლინალე
საუკეთესო რეჟისორი: რობერტ ბენტონი
ოსკარის 50-ე დაჯილდოება

ოსკარის 50-ე დაჯილდოების ცერემონია — საუკეთესო ფილმებისა და კინოხელოვანების რიგით 50-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ცერემონია გაიმართა 1978 წლის 28 მარტს ლოს-ანჯელესში, კალიფორნია და მასში მონაწილეობა მიიღეს 1977 წელს გამოსულმა ფილმებმა. ოსკარის დაჯილდოებას აშშ-ში გადასცემდა .

ლაურეატები
ნებრასკა (ფილმი)

ნებრასკა — 2013 წლის ამერიკული კომედიურ-დრამატული ფილმი. ფილმის რეჟისორი და სცენარის ავტორია ალეგზანდერ პეინი. ფილმი შავ-თეთრია. ფილმი გადმოსცემს მოხუცი ჯიუტი კაცის ამბავს, რომელიც დარწმუნებულია, რომ მოიგო ლატარია და შვილს სთხოვს ნებრასკაში წაყვანას. ფილმი რამდენიმე ჯილდოზე იყო ნომინირებული. ბრიუს დერნმა მიიღო კანის კინოფესტივალის ჯილდო საუკეთესო მსახიობი კაცისთვის.
ბულგარეთის მეორე იმპერია

ბულგარეთის მეორე იმპერია — შუა საუკუნეების ბულგარული სახელმწიფო, რომელიც არსებობდა 1185 - 1396 წლებში. ბულგარეთის პირველი იმპერიის მემკვიდრე. მან თავისი განვითარების პიკს ივან ასენის (1218–1241) დროს მიაღწია.

1256 წლამდე, ბულგარეთის მეორე იმპერია ბალკანეთში დომინანტი ძალა იყო. მათ შეძლეს ბიზანტიის რამდენიმე ბრძოლაში დამარცხება, ხოლო 1205 წელს იმპერატორმა კალოიანის ადრიანოპოლის ბრძოლაში ახლად შექმნილი ლათინთა იმპერიაც დაამარცხა. მისმა ძმისწულმმა ივან ასენ -მ დაამარცხა ეპირის დესპოტატი და ბულგარეთი კიდევ ერთხელ იქცა რეგიონულ ლიდერად. მიუხედავად ამისა იმპერია საუკუნის მეორე ნახევარში თათრების, ბიზანტიელების, უნგრელების, სერბების მუდმივმა შემოსევებმა და ასევე შიდა აშლილობებმა დაასუსტა. მას შემდეგ რაც იმპერია რამდენიმე მციმე სამეფოდ დაიყო (ტირნოვოს სამეფო, ვიდინის სამეფო, დობრუჯის დესპოტატი) საუკუნის ბოლოს ოსმალეთის იმპერიამ ყველა მათგანი დაიპყრო.

მიუხედავად ბიზანტიის ძლიერი გავლენისა ბულგარელმა ხელოვნებმა მაინც შეძლეს მხატვრობასა და არქიტექტურაში განსხვავებული სტილის შექმნა. საუკუნეში ბულგარეთში ყვაოდა მწერლობა და ხელოვნების სხვა დარგები, მოსახლეობის უმეტესობა იყო წერა-კითხვის მცოდნე.
კვარაცხელია

საკუთარი სახელი კვარაცხელია შეიძლება აღნიშნავდეს ერთ-ერთ შემდეგ პიროვნებათაგანს:

გელა კვარაცხელია — პოლიტიკოსი
გივი კვარაცხელია — ფეხბურთელი
გუჩა კვარაცხელია — ენათმეცნიერი, მწერალი
ვახტანგ კვარაცხელია — ფეხბურთელი
ვახტანგ კვარაცხელია — მათემატიკოსი
ვალერი კვარაცხელია — პოლიტიკოსი, ჟურნალისტი
ვალერი კვარაცხელია — ბიზნესმენი, ექიმი, პოლიტიკოსი
ვლადიმერ კვარაცხელია — პოლიტიკოსი
ზვიად კვარაცხელია — მწერალი
ილარიონ კვარაცხელია — გეოფიზიკოსი
იოსებ კვარაცხელია — პოლიტიკოსი, საქართველოს დამფუძნებელი კრების წევრი
ლევან კვარაცხელია — სამეგრელოს გლეხთა აჯანყების (1857) ერთ-ერთი მეთაური
მურმან კვარაცხელია — ეკონომისტი
ნინო კვარაცხელია — აგროქიმიკოს-ნიადაგმცოდნე
პავლე კვარაცხელია — აგრონომი, პუბლიცისტი, ემიგრანტი
ტარასი კვარაცხელია — აგრონომი
ხვიჩა კვარაცხელია — ფეხბურთელი
სინაზის ენა

სინაზის ენა — 1983 წლის ამერიკული რომანტიკული დრამატული ფილმი. სცენარის ავტორი და რეჟისორია ჯეიმზ ლოურენს ბრუკსი. დაფუძნებულია ლარი მაკ-კართის ამავე სახელწოდების რომანზე. ფილმი ასახავს ავრორა გრინვეისა და მისი ქალიშვილის, ემას, 30 წლიან ურთიერთობას

როლებში
შირლი მაკლეინი - ავრორა გრინვეი
დებრა უინგერი - ემა გრინვეი-ჰორტონი
ჯეკ ნიკოლსონი - გარეტ ბრიდლავი
დენი დევიტო - ვერნონ დალარტი
ჯეფ დენიელსი - კლეპ ჰორტონი
ჯონ ლაითგოუ - სემ ბარნსი

ჯილდოები
ოსკარი
საუკეთესო ფილმი
საუკეთესო მსახიობი ქალი: შირლი მაკლეინი
საუკეთესო მსახიობი კაცი მეორეხარისხოვან როლში: ჯეკ ნიკოლსონი
საუკეთესო რეჟისორი: ჯეიმზ ლოურენს ბრუკსი
საუკეთესო ადაპტირებული სცენარი: ჯეიმზ ლოურენს ბრუკსი

ოქროს გლობუსი
საუკეთესო დრამა
საუკეთესო მსახიობი ქალი დრამაში: შირლი მაკლეინი
საუკეთესო მსახიობი კაცი მეორეხარისხოვან როლში: ჯეკ ნიკოლსონი
საუკეთესო სცენარი: ჯეიმზ ლოურენს ბრუკსი
რაზიე სულთანი

რაზიე სულთანი (; დ. 1525 — გ. 1570/71) — ოსმალეთის იმპერიის სულთნის სულეიმან -ისა და მაჰიდევრან სულთნის ქალიშვილი.

ბიოგრაფია
რაზიე სულთანი 1525 წელს სულეიმან -ისა და მაჰიდევრან სულთნის ოჯახში დაიბადა. რაზიე სულთანი იყო სულეიმანისათვის მე-2 შვილი და 1-ლი ქალიშვილი. ხოლო მაჰიდევრანისთვის იყო პირველი შვილი.

მან თოფქაფის სასახლეში მიიღო კარგი განათლება. სულეიმანს რაზიე ძალიან უყვარდა. რაზიე დაქორწინდა ძმის, შეჰზადე მუსტაფას ერთგულ მეგობარ თაშლიჯელ იაჰია-ეფენდიზე, რომელიც იყო ძალიან კარგი პოეტი. ამ ქოწინებიდან, რაზიესა და იაჰიას შეეძინათ ორი ქალიშვილი. საფიე სულთანი და ელიფ სულთანი.

რაზიე სულთანი გარდაიცვალა 1570 ან 71 წელს, 55 ან 56 წლის ასაკში, სტამბოლში, როცა ოსმალეთის იმპერიის სულთანი სულეიმანის ვაჟი, სელიმ იყო. ის დაკრძალეს ქმრის სახელობის სასაფლაოზე.
აჭარის ავტონომიური რესპუბლიკის ტურიზმისა და კურორტების დეპარტამენტი

ტურიზმისა და კურორტების დეპარტამენტი — აჭარის ავტონომიური რესპუბლიკის საქვეუწყებო დაწესებულება. აჭარის ტურიზმისა და კურორტების დეპარტამენტი ტურიზმის განვითარების ხელშემწყობი სახელმწიფო ორგანოა, რომელიც უზრუნველყოფს რეგიონის, როგორც ტურისტული მიმართულების ცნობადობის გაზრდას ქვეყნის შიგნით და მის ფარგლებს გარეთ, ტურისტული პროდუქტების იდენტიფიცირებას, დივერსიფიკაციასა და განვითარებას, ტურისტული პროდუქტების ხარისხისა და მომსახურების დონის ამაღლებას.

დეპარტამენტის მისია
დეპარტამენტი თავისი მისიის განხორციელებას უზრუნველყოფს:
კერძო, საჯარო და სამოქალაქო სექტორის ორგანიზაციებთან, თვითმმართველ ერთეულებსა და საერთაშორისო ორგანიზაციებთან მჭიდრო თანამშრომლობით
დარგის მართვის ინოვაციური მიდგომების გამოყენებით
მოსახლეობისა და დაინტერესებული მხარეების ცნობიერების ამაღლებით
ტურიზმის განვითარებასთან დაკავშირებული ინფორმაციისა და მონაცემების პერიოდული შეგროვებითა და გაანალიზებით
დარგის შემდგომი განვითარებისათვის მნიშვნელოვანი რეკომენდაციებისა და წინადადებების მომზადებით

დეპარტამენტის მართვის სტრუქტურა
დეპარტამენტის თავმჯდომარეა თინათინ ზოიძე. საზოგადოებასთან ურთიერთობის მენეჯერი და შიდა აუდიტი წარმოადგენენ თავმჯდომარის თანაშემწეებს. დეპარტამენტის სტრუქტურა იხილეთ ქვემოთ :
დეპარტამენტის თავმჯდომარე
დეპარტამენტის თავმჯდომარის მოადგილეები
დეპარტამენტის თავმჯდომარის თანაშემწეები
ექსპერტი ტურიზმის სფეროში
ადმინისტრაციული განყოფილება
სახელმწიფო შესყიდვების განყოფილება
საზოგადოებასთან ურთიერთობის და რეკლამის განყოფილება
სერვისების განვითარების განყოფილება
ინფორამციული ტექნოლოგიების და ონლაინ პროექტების განყოფილება
სტატისტიკისა და ანალიტიკის განყოფილება
საფინანსო-საბუღალტრო განყოფილება
თითოეული განყოფილება იმართება განყოფილების უფროსის მიერ, რომლებიც ექვემდებარებიან დეპარტამენტის თავმჯდომარის პირველ მოადგილეს და თამჯდომარის მოადგილეს.
ტურისტული პროექტები
ექსპო ბათუმი 2011
აუდიო გიდის სერვისი
ტურიზმის კვირეული 2012
გააზიარე ბათუმის სიყვარული - ზაფხული, 2013
უპრეცედენტო ფასდაკლებების სეზონი, 2013
თქვენი ზაფხული აქ იწყება

ტურისტული სლოგანები
მარადმწვანე მოგონებები (2007-2012)
ესტუმრე, შეიგრძენი, შეიყვარე! (2013-2014)
ჰიუმა ხათუნი

ჰატიჯე ალიმე ჰიუმა ხათუნი — ოსმალეთის იმპერიის სულთნის მურად -ის ხარჭა. ოსმალეთის სულთნის მეჰმედ -ის დედა.

ბიოგრაფია
ჰიუმა ხათუნი დაიბადა კასთამონუში, ისფენდიაროღლარში. გაურკვეველი მეზეზების გამო მეჰმედი აღზარდა მურად -ის ცოლმა, დესპინა ხათუნმა, რომელსაც საკუთარი შვილები არ ჰყავდა.

ჰიუმა ხათუნი გარდაიცვალა 1449 წელს ბურსაში. დაკრძალულია მურადიეს მეჩეთში.
ზალიშჩიკი

}) — ქალაქი უკრაინაში. მდებარეობს ტერნოპილის ოლქის ზალიშჩიკის რაიონში, არის ზალეშჩიკის საქალაქო საბჭოს ადმინისტრაციული ცენტრი.

გეოგრაფია
მდებარეობს მდინარე დნესტრის მარცხენა ნაპირზე. მდინარის დინების ზემო ნაწილში ესაზღვრება სოფელი პეჩორნა, მდინარის დინების ქვემოთ სოფელი დობროვლიანი, მდინარის მეორე ნაპირზე მდებარეობს დაბა კოსტრიჟევკა დ სოფლები ზვენიაჩინი და კრეშჩატიკი. ქალაქზე გადის რამდენიმე ადგილობრივი და საერთაშორისო საავტომობილო გზატკეცილი და რკინიგზის ხაზი.

ისტორია
ზალიშჩიკის ტერიტორია დასახლებული ჩანს უძველესი დროიდან, რადგან აქ აღმოჩენილია გვიანი პალოლითისათვის დამახასიათებელი ტრიპოლისა და ლიპიცკის კულტურების ნაშთები. ქალაქი 1469 წელსა მოხსენიებული, როგორც დობროვლიანის გარეუბანი ზალესიეს სახელით. საუკუნეში ზალეშჩე ეწოდება, ხოლო სახელწოდება ზალიშჩიკი 1578 წლიდან ფიქსირდება. თანამედროვე ქალაქი დაარსდა დაახლოებით 1750 წელს ამავე სახელწოდების სოფლის ადგილზე. აღნიშნული სოფელი დღეს ძველი ზალიშჩიკის შემადგენელი ნაწილია. 1766 წელს ქალაქმა მიიღო მაგდებურგის უფლებები, 1774 წლიდან პოვიატის ქალაქის სტატუსი.

1941 წლის 7 ივლიის ქალაქი გერმანიამ დაიპყრო, ხოლო გაათავისუფლეს 1944 წლის 24 მარტს.

გალერეა
კლაუდიო ლოპესი

კლაუდიო ხავიერ ლოპესი (; დ. 17 ივლისი, 1979, რიო-ტერსერო, არგენტინა) — არგენტინელი ფეხბურთელი, თავდამსხმელი, მეტსახელად „ “. სხვადასხვა დროს იცავდა არგენტინული, ესპანური, იტალიური, მექსიკური და ამერიკული საფეხბურთო კლუბების ღირსებას. 1998 წლის საფრანგეთისა და 2002 წლის კორეა-იაპონიის მსოფლიო ჩემპიონატების მონაწილე არგენტინის ეროვნული ნაკრების შემადგენლობაში.

სანაკრებო კარიერა
1995–2003 წლებში არგენტინის ეროვნული ნაკრების ღირსებას იცავს, რომლის შემადგენლობაში 55 შეხვედრას ატარებს და 10 ბურთი გააქვს.
სანაკრებო სტატისტიკა
მსოფლიო ჩემპიონატებზე
კლაუდიო ლოპესმა მსოფლიო ჩემპიონატების 8 შეხვედრაში მიიღო მონაწილეობა და ერთი გოლი გაიტანა.

მიღწევები
საკლუბო
რასინგი
კარლოს მენემის თასი: 1994
ვალენსია
უეფა-ს ინტერტოტოს თასი: 1998
ესპანეთის თასი: 1998–99
ესპანეთის სუპერთასი: 1999
ლაციო
იტალიის სუპერთასი: 2000
იტალიის თასი: 2003–04
ამერიკა
მექსკის პრიმერა დივიზიონი: კლაუსურა 2005
მექსკის სუპერთასი: 2004–2005
კონკაკაფის ჩემპიონთა თასი: 2006
კოლორადო რაპიდსი
-ის აღმოსავლეთ კონფერენციის ჩემპიონატი: 2010
-ის თასი: 2010
სანაკრებო
არგენტინა
ზაფხულის ოლიმპიური თამაშები
ვერცხლის პრიზიორი: 1996
ინდივიდუალური
ესპანეთის თასის გათამაშების საუკეთესო ბომბარდირი: 1998–99
ხაფანგი (რომანი)

ხაფანგი — ემილ ზოლას რომანი, რომელიც დაიწერა 1877 წელს, პარიზში. იმდროინდელი საზოგადოებიდან, ავტორის მიმართულებით ძლიერი ზეწოლა წამოვიდა, რადგან ზოლამ ზუსტად ასახა მაშინდელი მაღალი წრის ხასიათი.

როდესაც ავტორს მოცემული რომანისათვის საჯაროდ ლანძღავდნენ, ზოლა ყოველთვის მშვიდად იყო და ამ სიტყვებს პასუხობდა — „მე თავს არ ვიცავ, მე ჩემივე შედევრი დამიცავს“.

რომანის სიუჟეტის მოგვითხრობს ახალგაზრდა, მრეცხავი ქალის, ჟერვეზას ისტორიას, რომელიც იტანჯება ქმრის, ლანტიეს უზნეობით. ის გადაწყვეტს განქორწინებას და ქორწინდება მეორედ, ამჯერად მესახურავე კუპოზე. ჟერვეზას გული სავსეა სიყვარულითა და თავმდაბლობით, მაგრამ ის ცივი ღრუბელი, რომელიც მის თავზე საზოგადოების მაღალი ფენიდან ჩნდება, ხასიათს უცვლის მას. მის ცხოვრებაში იწყება ახალი ეპოქა: მას უწევს ბრძოლა ფსიქოლოგიური ზეწოლის, ჩაგვრისა და სიძულვილის წინააღმდეგ.
ჰოსტინგი

ჰოსტინგი — სერვერზე ინფორმაციის განთავსებისათვის კომპიუტერული წარმოების შესახებ მომსახურება. ჩვეულებრივ ჰოსტინგი შედის საიტის მომსახურების პაკეტში როგორც მინიმუმ, იგულისხმება სერვერზე საიტის ფაილების განთავსება. მასში გაშვებულია ფაილების საჭიროებებისათვის აუცილებელი პროგრამული უზრუნველყოფა. როგორც წესი, მომსახურებაში უკვე შედის საფოსტო კორესპონდენციებისათვის წარმოდგენილი ადგილი, მონაცემთა ბაზები, ფაილთა საცავი სპეციალურად გამოყოფილ ფაილ–სერვერზე და ა.შ. შესაბამისი სერვისების ფუნქციონირებისათვის მხარდაჭერა.

მონაცემთა ბაზების, ფაილთა განთავსების, ელექტრონული ფოსტის და სხვა ჰოსტინგები შესაძლოა, წარმოდგენილი იყოს, როგორც დამოუკიდებელი მომსახურება ან შედიოდეს კომპლექსურ მომსახურებაში.

არსებობს სხვადასხვა ტიპის ჰოსტინგები. მაგ:

ვირტუალური ჰოსტინგი
გამოყოფილი ვირტუალური სერვერი
გამოყოფილი სერვერი
კოლოკაცია
ვებ–ჰოსტინგი
უფასო ჰოსტინგი

შინაარსით:

ბლოგ–პლატფორმა
ვიდეოჰოსტინგი
ფაილთა გაზიარების
ვიკი–ჰოსტინგი
ნოვგოროდის წმინდა სოფიას საკათედრო ტაძარი

ნოვგოროდის წმინდა სოფიას საკათედრო ტაძარი — მთავარი მართლმადიდებლური საკათედრო ტაძარი დიდ ნოვგოროდში. აგებულია 1045-1050 წლებში. იგი რუსეთის ტერიტორიაზე ყველაზე ძველი ეკლესიაა, რომელიც აგებულია სლავების მიერ.

ისტორია
1045 წელს დიდი მთავარი იაროსლავ ბრძენი და დედოფალი ირინა კიევიდან ნოვგოროდში ჩავიდნენ შვილთან ვლადიმირთან, რათა საფუძველი ჩაეყარათ წმინდა სოფიას ტაძრისათვის. ტაძრის მშენებლობა 1050 წლამდე მიმდინარეობდა. ტაძარი ეპისკოპოსმა ლუკამ სავარაუდოდ 1050 ან 1052 წელს აკურთხა.

1922 წელს სსრკ-ს ხელისუფლების მიერ ეკლესიისათვის ქონების ჩამორთმევის შემდეგ ტაძარი გაძარცვეს. 1929 წელს დაიხურა და შენობაში გაიხსნა ანტირელიგიური მუზეუმი. ფაშისტური გერმანიის ოკუპაციის პერიოდში ტაძარი საკმაოდ დაზიანდა და გაიძარცვა. მეორე მსოფლიო ომის შემდეგ აღადგინეს.

1991 წელს გადაეცა რუსეთის მართლმადიდებელ ეკლესიას, და ამავე წლის 16 აგვისტოს პირადად ალქსი -მ აკურთხა.
ინფანტი

ინფანტი ( — ჭაბუკი, ბავშვი) — ესპანეთსა და პორტუგალიაში უფლისწულთა (პრინცების) ტიტული. მეფის ასულს (პრინცესას) ინფანტას უწოდებდნენ.

 საუკუნიდან არაგონის, კასტილიის, ლეონისა და ნავარიის სამეფოებში მხოლოდ ტახტის მემკვიდრეებს ჰქონდათ პრინცისა და პრინცესის ტიტული, ხოლო სამეფოს დანარჩენი ბავშვები ინფანტის ტიტულს ატარებდნენ.
ჰერცოგი

ჰერცოგი (, , , , ) — ძველ გერმანელებთან ტომის არჩევითი ბელადი. დასავლეთ ევროპაში ადრინდელ შუა საუკუნეებში — ტომის მთავარი. ფეოდალური დაქუცმაცებულობის პირობებში — დიდი ტერიტორიების მფლობელი (სამხედრო ლენურ ეპარქიაში მეორე ადგილზე იყო მეფის შემდეგ). ფეოდალური დაქუცმაცებულობის მოსპობის შემდეგ — ერთ-ერთი მაღალი თავადაზნაურული ტიტული.
ნადეჟდა

ნადეჟდა — ძველი სლავური წარმოშობის ქალის სახელი. არის ბერძნული „ელისის“ , წმინდანის სახელის კალკი. რუსულად აღნიშნავს „იმედს“ და სახელებს შორის დაიმკვიდრა თავი სხვა სიტყვებთან, „“ (ვერა, რწმენა) და „“ (ლუბოვ, სიყვარული) ერთად.

ისტორია
ლეგენდის მიხედვით, იყვნენ წამებული დები: ქარისი ანუ აგათე „სიყვარული“, პისტის „რწმენა“ და ელპის ანუ ელპიდე „იმედი“. მათ დედას ერქვა სოფიო „სიბრძნე“. ეს სახელები (სოფიო, აგათია, პისტი, ელპიდე) უთარგმნელადაც გავრცელდა ქრისტიან ხალხებში, ზოგან კი ითარგმნება კიდეც. ამგვარი თარგმანის ნიმუშია რუსული ვერა „რწმენა“, ლიუბოვ „სიყვარული“, ნადეჟდა „იმედი“, რომლებიც ბოლო საუკუნეებში შემოვიდა ქართულშიც.

აღნიშვნა
მართლმადიდებლური ტრადიციით:

14 მარტი
20 მარტი
30 სექტემბერი
21 ოქტომბერი

პიროვნებები
ნადეჟდა ალილუევა
ნადეჟდა კრუპსკაია
ნადია ალი
ნადია ბიორლინი
ნადია ლიუტფი
ნადინ ბაილერი
ნადინ ველასკესი
მარია პორტუგალიელი

მარია მანუელა პორტუგალიელი (დ. 15 ოქტომბერი 1527, კოიმბრა — გ. 12 აგვისტო 1545, ვალიადოლიდი) — პორტუგალიის პრინცესა. ესპანეთის მეფე ფილიპე -ის პირველი ცოლი.

მარიას მშობლები იყვნენ პორტუგალიის მეფე ჟუან და ეკატერინე ავსტრიელი.

საქორწილო ცერემონია ფილიპეს და მარიას შორის 1543 წელს შედგა. რადგანაც ისინი ახლო ნათესავები იყვნენ — ფილიპე მარიას ბიძაშვილი იყო — მათ დასაქორწინებლად საჭირო იყო პაპის კურთხევა, რომელიც ყოველგვარი გართულების გარეშე იყო მიღებული. მას შეეძინა ტახტის მემკვიდრე დონ კარლოსი, რომელიც ფიზიკურად და სულიერად იყო დაავადებული, რაც მისი მშობლების ნათესაურ კავშირს უკავშირდებოდა. მარია შვილის დაბადებიდან რამდენიმე დღეში გარდაიცვალა.
ბულგარეთის სამთავრო

ბულგარეთის სამთავრო — ოსმალეთის იმპერიის დე-ფაქტო დამოუკიდებელი ვასალური სამთავრო, რომელიც 1878 წელს ბერლინის ხელშეკრულებით შეიქმნა.

რუსეთ-ოსმალეთის ომში რუსეთის გამარჯვების შემდეგ 1878 წლის 3 მარტს მხარეებმა ხელი მოაწერეს სან-სტეფანოს საზავო ხელშეკრულებას. ამ ხელშეკრულებით უნდა შექმნილიყო ბულგარეთის გაცილებით დიდი ვასალური სახელმწიფო, რომლის საზღვრებშიც ექცეოდნენ ბალკანეთის ყველა ეთნიკურად ბულგარელები. სახელმწიფოს უნდა მოეცვა: მეზია, თრაკია და მაკედონიის ისტორიული რეგიონი. ის იქნებოდა გადაჭიმული შავი ზღვიდან ეგეოსის ზღვამდე. გაერთიანებული სამეფო და ავსტრია-უნგრეთის იმპერია ბალკანეთში რუსეთზე დამოკიდებული ამხელა სახელმწიფოს შექმნის წინააღმდეგ წავიდნენ. მათ სანაცვლოდ იმავე წელს ბერლინის კონგრესზე ხელი ბერლინის ხელშეკრულებას მოაწერეს, რომელმაც სან-სტეფანოს საზავო ხელშეკრულება ჩაანაცვლა. შედეგად შეიქმნა ბულგარეთის შედარებით მცირე სამთავრო.

ბულგარეთის სამთავრო ჰქონდა საკუთარი კონსტიტუცია დროშა, ჰიმნი და საგარეო პოლიტიკა. 1879 წლის 29 აპრილს იქნა მიღებული ტირნოვოს კონსტიტუცია. კონსტიტუციის მიხედვით ბულგარეთის სამთავრო იყო კონსტიტუციური მონარქია ერთპალატიანი პარლამენტით, შემოღებულ იქნა საარჩევნო სისტემა მხოლოდ მამაკაცების ხმის უფლებით.. 1879 წლის 29 აპრილს აირჩიეს პირველი მთავარი ალექსანდრე ბატენბერგი. ბულგარეთის მთავარს სამხედრო და შინაგან საქმეთა მინისტრებს უნიშნავდა რუსეთის იმპერია. ბატენბერგმა 1881 წლის ივნისში გამოსცა დეკრეტი პრესის თავისუფლების შესახებ. 1881 წელს დიდი ეროვნული კრების არჩევნები დასრულდა ბატენბერგის მომხრე კონსერვატორების დიდი გამარჯვებით. ბატენბერგი ატარებდა ანტირუსულ პოლიტიკას, რომელსაც ზურგს უმაგრებდა ავსტრია-უნგრეთი. ეს გამოჩნდა ბულგარეთის სარკინიგზო მაგისტრალის მშენებლობის დროს. პრო-რუსული მიმართულების იყო რადიკალურ-ლიბერალური პარტია და მისი ლიდერი პეტკო კარაველოვი. 1882-84 წლებში ადგილი ჰქონდა მწვავე დაპირისპირებას რუსოფილ და რუსოფობ პარტიებს შორის. 1883 წლის სექტემბერში ბატენბერგმა დაითხოვა ძველი მთავრობა და დანიშნა ახალი კაბინეტი დრაგან კანკოვის მეთაურობით.

1885 წლის 6 სექტემბერს ბულგარეთის სამთავრომ და აღმოსავლეთი რუმელიამ ქალაქ პლოვდივში გამოაცხადეს გაერთიანების შესახებ. გაერთიანების წინააღმდეგი იყვნენ სერბეთის სამეფო, ავსტრია-უნგრეთი და ოსმალეთი. სერბეთის სამეფოს მიაჩნდა, რომ ბულგარეთის გაერთიანება დაარღვევდა ძალთა ბალანსს ბალკანეთის ნახევარკუნძულზე. 1885-86 წლების ომი ბულგარეთსა და სერბეთს შორის ბულგარეთის გამარჯვებით დასრულდა. 1886 წლის ბუქარესტის ხელშეკრულებამ სერბეთს დაუბრუნა ომის დროს ბულგარეთის მიერ დაკავებული მიწები, მაგრამ ცნო ბულგარეთის გაერთიანება. 1886 წლის აგვისტოში პრო-რუსული ძალების მარშის შედეგად დაითხოვეს ალექსანდრ ბატენბერგი. იმავე წლის სექტემბერში ბულგარეთში ჩავიდა რუსეთის წარმომადგენელი კაულბარსი, რათა შეერჩიათ მთავრის ახალი კანდიდატურა. მოლაპარაკებები ჩაიშალა და 1886 წელს რუსეთმა გაწყვიტა დიპლომატიური ურთიერთობა ბულგარეთთან. 1887 წლის აპრილში ავსტრია-უნგრეთმა გერმანიის მხარდაჭერით მთავრის პოსტზე დაამტკიცა ფერდინანდ საქსენ-კობურგ გოთსკი. ბულგარეთის ხელისუფლებაში მოვიდნენ პრო-ავსტრიული ძალები.

1908 წლის 5 ოქტომბერს ბულგარეთმა გამოაცხადა დამოუკიდებლობა და ჩამოყალიბდა ბულგარეთის სამეფო.

ბულგარეთის პრინცები
რეგენტი

რეგენტი ( — მმართველი) — მონარქიულ სახელმწიფოებში სახელმწიფოს მეთაურის უფლებამოსილებათა დროებით შემსრულებელი პირი ან კოლეგა (სარეგენტო საბჭო) მონარქის მცირეწლოვანების, არაქმედუნარიანობისა და სხვა შემთხვევაში. რეგენტობის დაწესებისა და მისი განხორციელების პირობები მოწესრიგებულია კონსტიტუციური ნორმებით ან განსაკუთრებული კანონით.
ლაშა პარუნაშვილი

ლაშა პარუნაშვილი (დ. 14 თებერვალი, 1993, თბილისი) — ქართველი ფეხბურთელი, ნახევარმცველი.

საკლუბო კარიერა
ლაშა პარუნაშვილი „საბურთალოს“ აღზრდილია. პროფესიონალური კარიერა 2011 წელს „დინამო თბილისში“ დაიწყო. თამაშობდა ბოლნისის „სიონში“, ცხინვალის „სპარტაკში“. 2017 წელს უცხოეთში პირველად წავიდა და დანიური „ესბიერგის“ ფორმა მოირგო.

დანიაში გატარებული 5 წლის შემდეგ, 2022-ში „საბურთალოში“ დაბრუნდა და ორი წელი ითამაშა. ბოლოს, 2023 წლიდან პარუნაშვილი ყაზახურ „მაქტაარალში“ გამოდიოდა.

სანაკრებო კარიერა
2011 წლიდან იცავდა საქართველოს სხვადასხვა ასაკობრივ ნაკრებთა ღირსებას. რაც შეეხება საქართველოს ეროვნულ ნაკრებს, მისი დებიუტი ეროვნულ გუნდში 2017 წლის 23 იანვარს უზბეკეთის ეროვნული ნაკრების წინააღმდეგ დუბაიში, „სევენს სტეიდიუმზე“ გამართულ ამხანაგურ შეხვედრაში შედგა. ლაშა პარუნაშვილმა თამაში სასტარტო შემადგენლობაში დაიწყო, ხოლო შეხვედრის 57-ე წუთზე მის ნაცვლად მოედანზე ბაჩანა არაბული შევიდა. მატჩი ფრედ 2–2 დასრულდა.

მიღწევები
საქართველოს ჩემპიონი: 2009–10, 2012–13
საქართველოს თასის მფლობელი: 2012–13
საქართველოს სუპერთასის მფლობელი: 2011, 2015
ომარ გვასალია

ომარ გვასალია (დ. 31 აგვისტო, 1942, თბილისი, საქართველოს სსრ — გ. 21 აპრილი, 1992) — ქართველი კინორეჟისორი, რეჟისორი ფილმებისა: „ალყა“, „ქართველები ცაში“, „დროებითი მოწმობა“, „ერთგული მეგობარი“ და სხვა.

ბიოგრაფია
დაამთავრა ვგიკის სადადგმო ფაკულტეტის სარეჟისორო განყოფილება (ლევ კულეშოვისა და ალექსანდრა ხოხლოვას სახელოსნო, 1968). ლენინგრადის სატელევიზიო ფილმების სტუდიაში გადაიღო დოკუმენტური ფილმი „ყველა ჩემი ვაჟი-შვილია“ ა. სტეფანოვიჩთან ერთად 1968 წელს. 1968-1970 წლებში მუშაობდა საქართველოს ქდსპფ სტუდიაში. 1972 წელს შედგა მისი დებიუტი მხატვრულ კინოში. მოსფილმის ექსპერიმენტულ გაერთიანებაში დადგა ფსიქოლოგიური დრამა „დროებითი მოწმობა“ ა. სტეფანოვიჩთან ერთად. მას მოყვა სხვადასხვა ჟანრის ფილმები „მშვიდობიანი დღეები“ (1974) „იმედის მწვანე კუნძული“ (1978), „მშვიდობით მეგობარო“ (1980), „ქართველები ცაში“ (1984), „ალყა“ (1990). დაწერა სცენარი ფილმისათვის „ბედიანი“ (ფილმის რეჟისორი გ. ლევაშოვ-თუმანიშვილი, 1992). წარმატებით მუშაობდა დოკუმენტურ კინოში, როგორც სცენარისტი და რეჟისორი. ფილმ-ინტერვიუს ჟანრში გადაიღო ფილმები მოზარდთა აღზრდის პრობლემებზე „ერთი დღე უნივერსიტეტში“ (1968), “დიალოგები“ (1976), „70 შეკითხვა“ (1980), „გაიცანით, ჩვენი შვილები“ (1987), ასევე დოკუმენტური ფილმი „ფრესკა“. 80-იანი წლების საქართველოს მტკივნეული სოციალური და საზოგადოებრივი პრობლემები ასახა ილია ჭავჭავაძის ცხოვრებისა და მოღვაწეობისადმი მიძღვნილ ფილმში „რამდენიმე სურათი ილიას ცხოვრებიდან“ (1987). მთავარი როლი შეასრულა ფილმში „მოგზაურობა სოპოტში“ (რეჟისორი ნანა ჯორჯაძე, 1980). ეწეოდა პედაგოგიურ მოღვაწეობას რუსთაველის სახელობის თეატრალური ინსტიტუტის კინო ფაკულტეტზე 1974-დან 1991 წლამდე. იყო საქართველოს ტელეფილმების სტუდიის დირექტორი 1983-1985 წლებში 1988 წელს გ. ლევაშოვ-თუმანიშვილთან და რ. ხოტივართან ერთად დააფუძნა კინო-ფირმა „მთვარის გლობუსი“. დაიღუპა ავტოკატასტროფაში.

ფილმოგრაფია
1972 — დროებითი მოწმობა
1974 — მშვიდობიანი დღეები
1978 — იმედის მწვანე კუნძული
1980 — მშვიდობით მეგობარო
1984 — ქართველები ცაში
1990 — ალყა

ჯილდოები
ოქროს არწივი
ბულგარეთის სამეფო

ბულგარეთის სამეფო, ასევე ეწოდებოდა: ბულგარეთის მესამე სამეფო ან ბულგარეთის მესამე იმპერია — კონსტიტუციური მონარქია, რომელიც ძველი სტილით 1908 წლის 22 სექტემბერს ბულგარეთის სამთავროს სამეფოდ გარდაქმნით ჩამოყალიბდა. ეს ცვლილება მოხდა ფერდინანდ -ის დროს, რომელიც დამოუკიდებლობის გამოცხადების შემდეგ მეფედ ეკურთხა.

სამეფოს შექმნის თანავე მოუწია გადარჩენისთვის ბრძოლებში ჩაბმა და შემდგომი ათი წლის განმავლობაში სამ მსხვილმასშტაბიან ომში მონაწილეობდა - პირველ და მეორე ბალკანურ ომებსა და პირველ მსოფლიო ომში. შედეგად ბულგარეთს აეკრძალა ჯარის ყოლა და დიდი ბულგარეთის შექმნის იდეა ჩავარდა.

მეორე მსოფლიო ომში ბულგარეთის სამეფო ეროვნული იდეების გამო ისევ ჩება გერმანიის მხარეს და ისევ დამარცხდა. 1946 წელს ბულგარეთში მეფობა გაუქმდა. ბოლო მეფე სიმეონი გააძევეს ქვეყნიდან და შექმნეს კომუნისტური სახელმწიფო - ბულგარეთის სახალხო რესპუბლიკა.